अब आप करेंगे रेलवे की सुरक्षा में मदद: सिंग
ट्रेन के यात्रियों की सुरक्षा को लेकर जीआरपी ने मंगलवार को एक कार्यशाला रखी। कार्यशाला में रक्षा समिति के सदस्यों को प्रशिक्षण देकर रेलवे की सुरक्षा करने का आह्वान किया। प्रशिक्षण के दौरान सदस्यों को हथियारों के उपयोग से लेकर अनुशासित जीवन और अधिकारों के साथ कर्तव्यों का भी ज्ञान कराया गया। इस अवसर पर अधिकारियोें ने समिति पदाधिकारियों की मदद से मिलने वाली सूचना और जन जीवन की सुरक्षा के सभी बिंदुओं पर विस्तार से प्रकाश डाला। यह प्रशिक्षण रेलवे इंस्टीट्यूट में रखा गया था।
प्रशिक्षण कार्यशाला को संबोधित करते हुए जीआरपी थाना प्रभारी ओडी मिश्रा ने कहा जब तक आम आदमी पुलिस के साथ नहीं होता है, पुलिस सफलता हासिल नहीं कर सकती है। लेकिन आम आदमी यदि पुलिस को सही जानकारी दे तो पुलिस बड़े से बड़े मामले को काफी आसानी से सुलझा लेती है। श्री मिश्रा ने बताया रक्षा समिति के प्रभाव में आने के बाद अपराधों में कमी भी सामने आई है। कार्यशाला को आरपीएफ के एलपी सिंग, स्टेशन प्रबंधक एसके वर्मा, कमर्शियल सुपरवाइजर सुनील पंत सहित अन्य लोगों ने भी संबोधित किया।
आमला. जीआरपी की रक्षा समिति कार्यशाला में उपस्थित सदस्य व आरपीएफ के अधिकारी।
60 सदस्यों को दिया प्रशिक्षण
शिविर प्रभारी दिलीप नरवरे ने बताया पांढुर्णा से डोडरामोवाड़ और आमला से लेकर परासिया तक करीब 60 सदस्य कार्यशाला में उपस्थित थे। सदस्यों को इस अवसर पर टार्च और व्हिसिल भी दी गई।
आयोजन
hin_Deva hin_Deva hin_Deva hin_Deva hin_Deva hin_Deva bho_Deva